**Leiðbeiningar við notkun á excel töflum varðandi uppgjör samkvæmt ábatasamningi**

Grunnur:

1. Slá inn heiti verks ath. slá inn í reitinn A5 fyrir aftan Heiti verks. Færist sjálfkrafa á reikningsuppgjör.
2. Slá inn nafn verktaka ath. slá inn í reitinn A7 fyrir aftan verktaki. Færist sjálfkrafa á reikningsuppgjör.
3. Slá inn kt. verktaka. Færist sjálfkrafa á reikningsuppgjör.
4. Skilgreina sjónmoksturstímabil t.d. 2009 – 2010
5. Skrá verkþætti sem greitt er fyrir, þeir flytjast svo sjálfkrafa yfir í reikninga
6. Einingarverð og magntölur slegnar inn. Einingarverið flytjast sjálfkrafa á reikningsuppgjör
7. Fast gjald % og fjöldi gjaldaga. Ath. fjöldi gjaldaga þarf að vera réttur því að fasta gjaldið reiknast í jöfnum greiðslum þ.e. fast gjald/fjölda gjaldaga. **Ekki má breyta fjölda gjaldaga á miðju tímabili. Ef það er gert þarf að endurreikna greiðslur á fasta gjaldinu handvirkt.**
8. Grunnvísitölur og vægi fyllt inn í töflu fyrir útreikning verðbóta. Ef ekki eru vinnuvélar í útboði skal skrá 0 i vægi fyrir vinnuvélar.
9. Vísitölur viðkomandi mánaðar slegnar inn og taflan reikna út verðbótaprósentu pr. mánuð (dálkurinn verðbætur). ***Ath. flytja þarf verðbótaprósentu handvirkt inn í reikningsuppgjör (reitur B 28) fyrir viðkomandi reikning.***
10. Í grunninn þarf síðan eingöngu að slá inn vísitölur hvers mánaðar og athugið að það þarf að **slá inn vísitölur fyrir hvern einasta mánuð (alla mánuði ársins)** annars reiknast verðbætur ekki rétt út.

Reikningar:

1. Slá inn tímabil reiknings í reit A9, afritast sjálfkrafa á formið til hægri
2. Slá inn dagsetningu á verkstöðu í reit D9, afritast sjálfkrafa á formið til hægri
3. Í dálk B16:B24 skal skrá **magntölur tímabilsins**. Taflan heldur síðan utan um uppsafnað magn.
4. Verðbótaprósenta er síðan slegin inn í reit B 28. Síðan reiknast út hvað á að greiða fyrir tímabilið.
5. **Þegar lokið hefur verið við að reikna út hvern reikning þarf sérstaklega að varast að breyta nokkru eftir að uppgjöri á viðkomandi reikningi er lokið. Ef það er gert verður næsti reikningur ekki réttur.**
6. Útreikningarnir virka þannig að verktaka er tryggð ákveðin lágmarksgreiðsla (fast gjald + ábati) við uppgjör hvers reiknings sem byggir á lágmarksheildarupphæð sem viðkomandi fær að afloknum vetri verði engin vinna framkvæmd á tímabilinu.

Þetta er gert til að tryggja verktaka fastar greiðslur fyrri hluta vetrar þegar og ef lítil eða engin vinna er framkvæmd þar sem verktaki þarf engu að síður að standa skil á afborgunum og launum af þeim aðföngum sem hann leggur til.

Um leið og einhver vinna er framkvæmd og uppsafnaður ábati á framlögðum reikningi fer yfir heildar grunnupphæð ábatans þá dregst frá samsvarandi hluti þannig að í lok samningstímabils og oftast fyrr stendur þessi jöfnunarreikningur á núlli

Dæmi:

Heildarsamningsupphæð er 10.0 m.kr.

Föst gjaldprósenta er 20% og fjöldi gjalddaga á tímabilinu eru 14

Ábatasamningurinn virkar þannig að sú upphæð sem verktaki fær þá greidda er 20% af samningsupphæð +20% af því sem eftir er, þ.e. 2,0 m.kr + 20% af 8,0 m.kr = 3,6 m.kr

Lágmarksgreiðsla pr. uppgjör verður þá þessi upphæð deilt með fjölda gjalddaga eða 3,6 m.kr/14 = 257.153 þ.kr.

Í reikniverkinu er þannig innbyggður sérstakur jöfnunarreikningur sem heldur utan um þessar greiðslur.



